description: Йордан Димитров Радичков е роден през 1989 година в град София. През 2015 година илиза от печат дебютният му сборник с разкази "Малка човешка мелодия". "Игра на гъски" е вторият му сборник, който излезе преди няколко дни от печат.

title: Живот на каишка (разказ от новата книга на Йордан Д. Радичков )

maintext:
Йордан Димитров Радичков е роден през 1989 година в град София. През 2015 година илиза от печат дебютният му сборник с разкази "Малка човешка мелодия". "Игра на гъски" е вторият му сборник, който излезе преди няколко дни от печат /издателство "Фама"/. Разказите отново представят различни гласове и търсения на автора между абсурда, гротеската, социалната реалност и историческото минало. Сборникът ще бъде представен официално през януари.
- Излизам – погледна ме жена ми с оня пронизващ поглед, който ми хвърляше всяка сутрин през последните две години. Сякаш искаше да ми каже не просто, че отива да се труди и да изкарва пари, а наблягаше дебело на тая история - че аз още въобще не съм станал, и нямам и намерение да ставам от леглото, пък ако стана, може би ще е добре днес и аз да си потърся работа, понеже тия сметки сами не се плащат. Не ти ли писна, скъпи, да си стоиш у дома и да мечтаеш, и да си мислиш, че ще ти провърви в тия глупости, с които си се захванал? Време е вече да заживееш в света, в който всички живеем, а не да си мислиш, че нещо ще направиш. Забрави си мечтите, скъпи, хвърли ги през прозореца, нямат място те вече в нашите животи. А животите ни са работа, храна, спане, недоволство, самота, сметки и парно, наеми и глад, евтино пиянство, някой да ни черпи, а не ние да плащаме, аз да си пазарувам каквото си искам, а ти там да мълчиш!Брей, колко работи могат да се съберат в погледа на една жена! Ние като мъже, нас са ни по-прости нещата: като гледаш - гледаш, като зяпаш – зяпаш. Няма такива многозначителности в нашето сурово и просто мъжко съществуване. Погледът ни изразява едно нещо – любов, омраза, тъга, радост, но никога толкова работи накуп!Аз й викам на жена ми да излиза и мене да не ме мисли, правя си малко оглушки за тая история, че моите работи никога няма да провървят, и въртя очи към тавана, пък и към собствения си живот въртя очи. Гледам го - той на мене въобще никакво внимание не ми обръща, ами само се умилква около нея и скимти. Тя му се радва, като на куче му се радва, дава му малко храна, от шепата й да хапне, гали го по корема и затръшва вратата.Абе, изменник! Ти на жена ми ли принадлежиш или на мене? Какво си се зазяпал след нея? Вярно е, че е красива моята жена, ама то има и други много красиви жени. Вярно, че си я обичаме жената, ама все пак няма да клякаш в нейните крака, а ще бягаш до мене, редом до мене; и заедно трябва някак си с тебе да я измислим тая човешка история, която ни е дадено да изпишем до края и до края да прочетем. Пък може и да не ни е дадено, и тя да секне някак посредата. Но даже и тогава ще има финал - дори да е нелеп или преждевременен. Макар че човешката история никога няма преждевременен финал. Той винаги е навреме. Винаги там, когато трябва да дойде. И ни слага точка, без оглед на каквито и да било предпочитания или желания. Той идва, когато трябва! Пък ние двамата към него ще вървим, ако ще светът да се обърне!Ставам от леглото и ми е едно такова сънено, мътно ми е отвътре, пък животът ми седи пред мене, гледа ме право в очите и ми намига лукаво. Какво ми намигаш, виж че още не съм се събудил, бе, нахалник! Едно кафе трябва да изпия, пък тогава тръгваме - на разходка ли, към финала ли ще е, няма никакво значение. Само да сме навън, само да видим с нашите си очи и днешното небе, което може и по нищо да не се различава от вчерашното, а може и да е напълно различно. Сега ще я видим тая работа.Гледам през прозореца, а то навън едно мрачно, небето щедро ни засипва със ситни капки, ситни като карифици - не гледай нагоре, че ще се забият в очите ти! Обичам дъжда, обичам лошото време, ама то и духа. Пък като духа и ръми, тогава нито е приятно, нито е поетично, ами е просто единствено и само мърляво. И на мене ми е мърляво, да му се не види, ама трябва да се живее и днес, колкото и да не ми се нрави тая работа, пък и кафе сега трябва да си взимам, че за капак на всичко и токът е спрял, една кафеварка не мога да сложа на котлона, пу да му опустее и тока, и времето!Слагам си официален панталон. Тоя панталон не съм го свалял през последните две седмици. Като ме види някой познат навънка ме пита да не би на премиера да отивам. Каква ти премиера? Ходя си нагоре-надолу с моя живот и поне гледам прилично да изглеждам, някак малко по-спретнато. Пък то даже не за хората, а за самия себе си го правя, от уважение към мен самия и пустия ми живот, който винаги до мене гол е ходил. И затова и сигурно като е падал, него повече го е боляло от мене; лактите и коленете си е надрал моя живот, ама всеки път му минава, като на куче му минава, и пак започва да тича и да врещи около мене.То може би и на другите хора животите им ходят голи, макар че и много добре облечени животи съм виждал. Като се загледаш в тях, дрехите им ти събират очите! Пък не само дрехите, то вярно, че са едни палта, едни лъснати обувки, едни колосани ризи, да се ненагледаш! Ама и украшения имат техните животи, златни и тежки украшения, които заслепяват ненаситното око. Обаче, понеже аз имам тренинг в наблюдението на животите, успявам да укротя очите си и се вглеждам по-подробно в тия натруфени животи. Че те под дрехите си са едни такива хърбави, изпосталели, с очи, хлътнали в очните кухини, като смъртници са тия животи. Пък техните притежатели грубо ги дърпат за каишките и им викат непрестанно да се държат подобаващо; като срещнат някой бързат да се похвалят с животите си, пък около тях дебне една миризма като на мухъл, като на нещо забравено отдавна в мазето. И имам чувството, че те повече ги пудрят своите животи тия хора, отколкото да ги обгрижват.Пък аз, преди да изляза, сипвам в паничката на моя живот малко вода и нещо малко храна, каквото се намира в шкафа. Толкова за днеска, не ставай нахален, не бъди лаком, живот мой. Ти трябва да си в добра форма, да можеш да тичаш и да скачаш, при все че мене и гърба, и коленете ме болят, пък и кръста ми все по-често се обажда. Ама ти трябва да можеш, ако трябва, и да полетиш. Те, дебелите и разпуснати животи, не могат да излетят, колкото и да се пънат, нали знаеш?Пак ме гледа живота ми в очите и си личи, че абсолютно нищо не знае. Въздъхвам и викам мамка му и живот, слагам му каишката, и айде навънка, да ходим и да се разхождаме. Така и не се научи моят живот да върви до мене, без да се налага да му слагам каишката. Познавам много хора, чиито животи много чинно ги слушат и винаги като ги викнат, те се появяват. Не и моят. Той е своеволен, пък и все ми се струва, че нещо малко го е страх от мене. Де да знам, притеснявам се и аз да не го изгубя, пък после ходи обяснявай на целия свят, че животът ти е избягал.Вървим двамата – аз и животът ми - по мътните, студени, ветровити и дъждовни улици, а той се радва,и то как се радва! Радва се така, както само човешкият живот може, когато го изведеш някъде навънка. Спирам да си взема едно кафе. Пред мене стои възрастна жена - тая жена е бездомна. С оръфани дрехи, целият си живот в една торба е набутала, да му е топло - парцали е сложила около него, пък той всеки момент ще издъхне. Но с голяма благодарност гледа животът тая жена и я милва с поглед.А тя с разбитите си зъби, побелелите си къси разрошени коси, тънките ръце, скрити в одърпания пуловер и подгизналите си крака, ме поглежда мене, после пък към живота ми поглежда, и почва да му се радва.- Гледай колко ти е хубав! И все в очите те гледа. Сигурно много те слуша. Да имах хляб да му дам, щях да му дам. Ама нямам хляб. Нямам хляб – повтаря жената, сякаш изрича някакво заклинание, и поклаща глава за да ми покаже, че наистина, за нейно най-голямо съжаление, няма и троха хляб, да даде на моя живот. Колко много са тия хора, които един къшей хляб нямат за собствения си живот, а пък на другите искат да дадат! Твърде много са и все пъплят, нагоре и надолу, по тия като че забравени от бога улици. Често нашите животи ги гледат с погнуса тия хора. Но който знае как да се държи и разбира поне малко от ужасяващата житейска работа, която ни е дадена да вършим всеки божи ден, той хока своя живот, рита го по задницата и се извинява на клетата жена: " Извинете, той моят живот е още много малък и нищо не разбира". А те тия жени никога не се сърдят. Те поздравяват с усмивка и продължават с торбите си, и тлеещия си животец в ръка, вървят и те към своя финал.Айде, хубава работа, тегли ме животът, една глътка кафе не мога да изпия. Често се случва така, ти да искаш да поспреш за миг, пък животът ти да те дърпа все напред, напред - ще се спънеш и ще паднеш, не можеш да тичаш като тая жизнерадостна, и винаги готова за дяволии твар. Викаш й "стой!", а тя си прави оглушки и пет пари не дава дали на тебе ти трябва някакво спокойствие или минута почивка.Тегли ме и моя живот така, държа го с едната ръка, пък с другата отпивам от кафето и влизаме заедно ей там, в парка, където има един много хубав участък, като гора е тоя участък. Високи дървета, жив човек се не вижда, само от време на време кълвач ще чуеш или някоя катерица ще претича.Ето, тука е за тебе, животе мой, ето тука те пускам от каишката и търчи, колкото сили имаш. Аз ще спра ей там и една цигара ще си свия, че това кафе без цигара хич не върви. Пускам го и тоя като почва да търчи нагоре-надолу - проучва всяко едно дърво, диви се на листата, гледа дъжда, дето пада от небето. Хокам го да не гледа, ама той пак гледа и се опитва даже да лочи дъждовна вода от локвите, и въобще не ме слуша. Ама поне малко, все пак ме слуша. Вървя аз, вече запалил цигара, а той така близо около мене подтичва! Все ще се разберем някак си с тебе - усмихвам му се и радост се настанява в сърцето ми. Колкото и да си мнителен към собствения си живот, той винаги ще те изненада с една безкрайна любов, когато най-малко очакваш.Хубаво ми става и го оставям да търчи колкото си иска, пък съзнанието ми лека-полека вече напълно се пробужда. Но вътре нещо започва да ме яде. Абе, от времето ли така ме яде - една тежест в гърдите усещам - или от нещо друго ще е? От миналото ми, от собственото ми минало нещо не ми дава мира. Ама не ми се явява да му набия един в мутрата, а се крие и то зад дърветата и храстите, и само едно такова зловещо ми се хили насреща. Да ти се не види и гадния спомен, и гадното чувство! И на псувни не поддава това чувство - ако трябва да призная, всяко щастие от мен се изпарило. Обзема ме един необоснован страх и се чудя как да се успокоя.За капак, гледам пред себе си един човек, пуснал и той своя живот, а животът му - от глупав по-глупав - чуди се къде да се дене, тича като някой олигофрен, зяпа и нищо не разбира. Аз знам какво му е в главата на тоя живот. Той търси друг живот с него да се заиграе, да го спъне, накрая да се скарат двамата, а ние с тоя непознат човек да седим като в небрано лозе, и да се чудим как да ги разтърваваме. То ми е ясна тая работа. Не стига това, а пък и един бездомен живот, озлобен от самотата си и от това, че някой него го е захвърлил като ненужна хартиена чаша на земята, седи и се зъби срещу оня, глупавия живот, и срещу моя собствен.Пък моят живот, той, и той не е от най-умните, и той малко глупав си пада, ама поне е добронамерен, душа е, дето се вика. И му става интересно – отива, пита двата живота как са, що са, пък те не го разбират, не щат и да си говорят с него, само му се дзверят. Викам си, няма така да те дам на чуждите лапи, животец мой, идвай да ти слагам каишката, тука, до мене ще вървиш, където е сигурно.Айде, слагам му каишката, можем още да се разхождаме, ама онова чувство продължава да ме яде и някакъв страх ме обзема, и му викам, към вкъщи ще си ходим, понеже времето е лошо. Не му казвам докрай истината на моя живот за тия мисли и чувства, дето са се настанили в мене, да не го притесня. Той да си е спокоен. И на пръв поглед - нищо не разбира. Сложил съм му каишката и той скача на нея, разиграва се, дето се вика, дърпа ме напред, тича му се, ама аз не му се давам. Аз да не съм вчерашен! Няма да си пускам живота насам-натам всеки път, както той пожелае. Не бива чак такива своеволия да му се позволяват, защото знаеш ли какво ще направи.Вървим вече към изхода на гората, пред нас - шумното неспиращо шосе, тоя дъжд, ама и една поляна, зелена, толкова зелена поляна не съм виждал никога! И моят живот я гледа, и ме дърпа към нея. Всеки ден минаваме оттука заедно с него, но за първи път я виждам тая поляна. Очите ми се препълват с тая зеленина и пак ми става леко на сърцето. Гледам го моя живот. Играе му се, скача, тича, викам му, айде идвай тука, ще те пусна да се натичаш, пък после обратно у дома.Пускам го живота, той се юрва, понеже моят живот много бързо тича, шмугва се зад едни храсти и изчезва. Къде забегна, бе?! Къде отиде?! Идвай тука веднага! Викам след живота си и съм се уплашил не на шега. Викам го, викам го, ей живот, идвай тука! Него никакъв го няма. Сърцето ми започва да бие силно, препуска направо. Аз обикалям зад храстите и не мога да го намеря.Плаче ли ми се, вика ли ми се и сам не знам. Затова продължавам да крещя колкото ми глас държи "Живот! Върни се тука, живот!". Ама никакъв не се връща. Кой дявол ме накара така да изтърва животи си на най-зелената поляна. Тя затова е била толкова зелена и мамеща окото. Защото в нея сигурно нечиста сила е спяла, може и самият дявол да е спял, той да е примамил живота ми с комплименти и кой знае какво, пък да му е надянал една торба на главата, и да го е завел право в пъкъла.Такава безпомощност аз никога не съм усещал. Виждам един бездомник да пикае в храстите, викам му, виждал ли си ми живота, оня ми разправя да поседя и да го почакам тука, пък все щял се появи отнякъде. Абе, как ще седя, като направо ми иде да изляза от кожата си от притеснение! Вървя вече по-бързо, тичам из парка и крещя, крещя, с цяло гърло крещя:"Живот! Къде си!"Ама него никакъв го няма. Не се обажда.Гледам един заграден двор с бариера на входа, знам, че моят живот все на такива места обича да се завира. Влизам смело в двора и почвам пак да крещя: "Живот! Къде си?! Живот!"Някой ме хваща за ревера и се обръщам назад. Гледам - човек в униформа, явно двора пази от такива като мене, изгубили животите си.- Вие за какво? – гледа ме надменно, а дъждът се удря в куртката му и право в очите ми отива. А той - като карфици. Очите ми започват да сълзят.- Абе, не виждаш ли, че живота ми избяга, бе! Не си ли го виждал ? Ей, живот! Тука ли си?- Тука няма живот. Нито Вашия, нито нечий друг – повежда ме към другата страна на бариерата оня.- Абе, как да няма, бе? Ей, живот! Как да няма? Живот! Къде си? Живот! – крещя и се опитвам да се отскубна от оня, ама той здраво държи; бие ми един шут и тупвам в калта - сам, без моя живот.Каква работа само! Каква работа! Как можах собствения си живот да затрия? Кой дявол, кой дявол питам, ме накара това да направя - да го пусна на свобода! Той винаги до мене трябва да е, винаги близо до мене. Той не познава света, не познава опасностите. Той е като дете моя живот. И всичко му е интересно, ама и всичко му е страшно едновременно. Хем ще се прехласне по някоя работа, пък тая работа дупка ще се окаже и никога повече няма да го видя.И пак търча из гората като ненормален. Не спирам да крещя: "Живот! Къде си живот?" Няма го никакъв. Не се обажда той, а други животи се обаждат, осиротели животи, и ме лъжат, казват ми: тук съм, тук съм, ела да ме вземеш. Отивам, надеждата натам ме дърпа, пък гледам - чужд живот ме е викал.- Айде вземи ме с тебе! Твоят живот никога няма да го намериш. Вярно, чужд съм, ама пак съм живот. Айде, взимай ме!Не може така, не става така. Не можеш толкова лесно от собствения си живот да се откажеш и като работата не върви - веднага да си вземеш някой чужд. Това не е дреха, която си изцапал или изгубил. Това е твоят собствен живот! И за добро или за лошо, ти трябва да живееш с него до оня финал. Независимо какво! Пък оня, който е захвърлил собствения си живот, той сигурно горчиво съжалява за тая работа.Ей, живот, крещя, и вече кислород не ми достига, замайвам се, пети път обикалям гората - него никакъв го няма. Пуша, ама не ми се пуши. Чудя се как се живее без собствения ти живот? Има ли живот без живота ти? Жена ми сега ще ме обича ли? Аз ще мога ли сам да се обичам? Стана тя, каквато стана, пусти дяволи, своеволен живот! Прощавайте.Нямам сили да тичам вече. Целият съм потен и мокър от дъжда. А той не спира да се сипе, не спира, не спира върху главата ми да се сипе и се чудя това дъжд ли е по лицето ми или са собствените ми сълзи. Да беше животът ми тука, щеше да ми каже. Ама го няма вече. Ще трябва да живея без него, сам-самичък на тоя свят, в собствената си черупка. Сега и оная бездомна жена е по-богата от мене, с тлеещия си живот в торбата. Аз и това нямам вече!Крещя и по улиците, ама знам, че вече никой няма да ми отговори. Свечерява се, време е да се прибирам, време е да оставя тая работа, пък и утре мога да продължа да търся живота си, нали? Като че оня страх и оная тежест чуват тая моя мисъл, и почват да се удрят по бедрата от смях, и да ми се подиграват.- Къде, бе, човече, къде ще го търсиш? Само ние ти оставаме! Това е! Изгуби ти собствения си живот и никога повече няма да го видиш! – смеят ми се те и всеки техен смях се забива като игла в сърцето ми. И ме боли, и ми се плаче, и глас вече нямам, и въздух нямам. Нищо не ми остана. Това е.Заставам пред входа, оглеждам се с последна надежда - голяма работа е тая надежда, до последно не те оставя. Гледам, ама го няма. Няма да се върне. Затварям вратата зад себе си и тя се тръшва. Чувам, че някой ме псува отвън. Отварям и започвам и аз да псувам, гледам го, някакъв нахалник забележка ми прави, че много шум съм вдигал. Абе, я си гледай работата, колкото си искам шум ще вдигам! Живота си изгубих, ей, живота си изгубих, казвам и поглеждам - до мене седи животът ми, пред вратата. Усмихва ми се, целият окалян, и ме гледа право в очите.Къде си, бе, животец! Къде си, бе, мил мой животец! Тебе ти се е тичало, нали, ти затова ми се изпълзна. Ти просто си искал да тичаш, да скачаш, защото голяма енергия има в тебе. А аз като първия глупак съм те вързал на това въже и си мисля, че така ще те опазя, и че ти ми принадлежиш. Аз на тебе принадлежа, аз тебе трябва да те слушам, а не обратното. Никога вече тая каишка! Хвърлям я. И започваме с тебе един нов живот, живот на свобода! Защото ти никога няма да се ограничиш само до работа, храна, спане, недоволство, самота, сметки и парно, наеми и глад, евтино пиянство. Ти, мой животец, ти човешки живот, ти, ако пожелаеш само, можеш да излетиш. И аз няма да те спра. А с тебе ще се извисим над планинските върхове, ще гледаме цялото сътворение и ще подвикваме на другите животи, и те да идват с нас!


description: Около 3:30 ч. тази сутрин неизвестни са взривили банкомат в центъра на Гърмен, но не са взели парите, съобщи БНТ.

title: Неизвестни взривиха банкомат в Гърмен

maintext:
Фотограф: Юлия Лазарова
Неизвестни са опитали да ограбят в Гърмен банкомат с взрив, но не успели да вземат пари от него. Това съобщиха от ОД на МВР в Благоевград.Сигналът е подаден тази сутрин около 3.45 часа. Служители на полицията в Гоце Делчев са направилиоглед на мястото. Не е установена липса на пари. За случая е сезирана и Районна прокуратура – Гоце Делчев."Дневник" научи, че устройството е на Банка ДСК и това не е първото посегателство над него. На 24 ноември миналата година банкоматът бе изкъртен от преддверието на банката с помощта на кола и въже. Тогава бяха откраднати 60 000 лева, а извършителите на грабежа са неизвестни и до днес.

fasttext_language: bg


title: Брюксел позволи на Microsoft да придобие LinkedIn за 26 млрд. долара

maintext:
Последна промяна в 19:36 на 06 дек 2016, 428 прочитания, 9 коментара
Европейската комисия днес одобри безусловно изкупуването от американския технологичен гигант
(
) на социалната онлайн мрежа за делови контакти
ЛинктИн) в сделка, оценена на 26.2 милиарда долара, предаде БТА.
се ангажира "да следи за това производителите и търговците на персонални компютри да бъда свободни да не инсталират
под операционната ѝ система Windows или да разреши деинсталирането ѝ, ако това поискат производителите и търговците, посочи ЕК в комюникето си. За сделката бе съобщено през юни.
Джеф Уейнър ще остане главен изпълнителен директор на
, която запазва независимостта си. М
режата за делови контакти е
създадена през 2003 г. и има 433 млн. последователи по целия свят.
"Екипът на
изгради фантастичен бизнес, съсредоточен върху свързването на професионалистите по света", коментира главният изпълнителен директор на
Сатя Надела.
"Заедно можем да ускорим растежа на
, както и на
Майкрософт
офис 365) и Dynamics (
), на фона на стремежа си да дадем възможност на всеки човек и организация на планетата", каза още тя.
MicrosoftМайкрософтLinkedIn (MicrosoftLinkedInОфертата на Microsoft от 196 долара за акция е с близо 50% над стойността от закриването на петъчната борсова търговия.LinkedInLinkedInMicrosoftLinkedInMicrosoft Office 365 (Дайнамикс


title: Гриша Ганчев: Имам мисия с ЦСКА и трябва да я завърша

maintext:
Фотограф: Юлия Лазарова
Без значение от цената, ние ще се явим", каза Ганчев пред "Диема спорт".
"
Собственикът на ЦСКА Гриша Ганчев заяви, че има мисия в клуба и иска да я завърши. Крайната му цел е клубът да има нов стадион, база, работеща школа и добър отбор.Бизнесменът посочи, че като стъпка в тази посока трябва да се спечели търгът за емблемата на фалиралото ПФК ЦСКА АД. "ЦСКА трябва да има собствен дом, трябва да има играчите къде да живеят, да има модерна детско-юношеска школа, която да е академия, а да не е като на останалите отбори. Оттам нататък има доста работа за вършене – строителни работи нови тепърва предстоят по Панчарево, общежитие за децата. Другото, което наистина трябва да се случи, е, че трябва да се оправи стадионът. Този стадион на нищо не прилича. Това не можа да стане за месец, два или три, по-скоро в следващата година и половина, две."На въпрос за търга за емблемата Ганчев каза: "Чакаме синдичката там да се накани да го пусне. Дано го пусне като цяло предприятие, да купим цялото старо фалирало предприятие. Ако реши да ги разделя, нейна си работа. Ще участваме без значение на цената."Ганчев призна, че това лято са допуснати грешки при селекцията и че в момента на отбора му липсва качество шампионски манталитет. "Не е задоволително представянето на отбора. Иначе всичко си е наред."По думите му раздялата с Едуард Йорданеску е била изненадваща. Той посочи, че много хора са опитвали "нонстоп" да го съветват кой треньор да назначи. "Когато в клуба нямаше една стотинка, нямаше желаещи. Сега е друго."Ръководството на ЦСКА предстои да определи кой ще е треньорът. Ганчев каза, че може и Стамен Белчев да остане на поста. "Ако всичко си е наред, може да продължи. Имаме изисквания (към треньора), които... трябва да налагаме млади футболисти, в същото време трябва да гоним резултати.""Феновете ги разбирам - знаят, че всичко е изрядно в клуба и искат победи. Сбъркахме със селекцията, което си е наша грешка." Ганчев донякъде съжалява за раздялата с Христо Янев, но призна, че двамата са имали различно мнение за развитието на отбора. "Мислеше си, че с играчите от миналата година ще се противопоставяме на цялата А група."В изказването си Ганчев посочи, че с изграждането на базата в Панчарево отборът ще има спокойствие и ще се постигне дисциплина, която да води до "високо спортно майсторство".Няколко пъти собственикът на ЦСКА каза, че бюджетът на клуба е ограничен, без да посочи суми."ЦСКА е призван по природа да се бори за титла. Аз не съм от вчера във футбола. Първо ние, за да имаме претенции за титлата, трябва да имаме отбор. Отбор с равностойни смени, с класни играчи и в същото време да можем да отговорим на предизвикателствата."


title: НЕК преведе парите за АЕЦ "Белене"

maintext:
Теменужка Петкова
Фотограф: Анелия Николова
На 2 декември Европейската комисия е дала становище, че държавният заем, с който НЕК се разплати, не е държавна помощ, съобщи Петкова.
Вчера Националната електрическа компания (НЕК) е превела на руската "Атомстройекспорт" парите, които й дължи по арбитражно съдебно решение за поръчаното оборудване на АЕЦ "Белене". Това съобщи по време на парламентарния контрол министърът на енергетиката в оставка Теменужка Петкова.С превода България изпълнява ангажимента си да се издължи изцяло до 15 декември, а на свой ред руската страна трябва да опрости лихвите в размер на 167 хил. евро на ден, считано от деня на съдебното решение 14 юни, допълни министърът.Тя повтори намерението на правителството да тества инвестиционния интерес към проекта чрез приватизация на площадката и оборудването, които ще бъдат отделени в проектна компания. Стойността на активите е 2.6 млрд. лв., които държавата не може да пренебрегне, каза Петкова. "Имаме реактори, за които вчера сме платили 1.2 млрд. лв. и имаме 1.4 млрд. на площадката, това са пари на българските данъкоплатци и сме длъжни да потърсим начин този ресурс да бъде възстановен", каза министърът и за пореден път подчерта, че държавата няма да поема никакви ангажименти.Депутатът от Реформаторския блок Мартин Димитров изрази опасения, че бъдещият инвеститор с годините ще прехвърли на държавата грижата за ядрените отпадъци, разходите по извеждането от експлоатация на реакторите и други разходни пера. Той настоя централа да не се строи, защото България няма нужда от електроенергия, а проектът е дискредитиран.


title: Нойер за четвърти път бе избран за най-добър вратар в света

maintext:
Германецът печели отличието за четвърти път
Вратарят на "Байерн" (Мюнхен) и националния отбор на Германия Мануел Нойер бе определен за най-добър вратар в света за четвърта поредна година в анкетата на Международната федерация по футболна история и статистика.В допитването са се участвали футболни експерти от 56 страни.30-годишният Нойер е получил 156 точки. Втори е вратарят на "Ювентус" и националния тим на Италия Джанлуиджи Буфон с 91 точки.Място в челната тройка има и португалският вратар на "Спортинг" (Лисабон) Руи Патрисио с 50 точки.


description: Причината за това е, че асистентът Пау Норберт Себриан Девис е демонстрирал прекалена близост с играчите на каталунците, твърди популярното радио Cadena SER.

title: Испански рефер ще бъде наказан заради "прекалена близост" с играчите на "Барселона"

maintext:
Двата тима не са имали оплаквания от съдийството във въпросния двубой
Испанската федерация е санкционирала един от страничните съдии на изминалото дерби между "Барселона" и "Реал" (Мадрид)Причината за това е, че асистентът Пау Норберт Себриан Девис е демонстрирал "прекалена близост" с играчите на каталунците, твърди популярното радио Cadena SER.В интернет още след "класико" се появи видео на клубната телевизия на "Барселона" от тунела на "Камп ноу" преди първия съдийски сигнал.В него наистина си личи, че Девис обръща внимание предимно на играчите на каталунците, което е предизвикало недоволството на местната футболна федерация.Реферът е изваден от нарядите за две седмици, въпреки че нито "Реал", нито "Барселона", са се оплаквали от съдийството по време на двубоя.


title: Търговията на дребно с текстил и храни вдига оборота в сектора

maintext:
Фотограф: Георги Кожухаров
търговията на дребно с текстил, облекло, обувки и кожени изделия - с 11.4%, търговията на дребно с хранителни стоки, напитки и тютюневи изделия - с 9.6%, и търговията на дребно чрез поръчки по пощата, телефона или интернет - с 6.6%.
Намаление е регистрирано при: търговията на дребно с битова техника, мебели и други стоки за бита - с 3.8%, търговията на дребно с автомобилни горива и смазочни материали - с 3.3%, и търговията на дребно с разнообразни стоки - с 2.8%.
Спрямо септември ръст има
при: търговията на дребно с компютърна и комуникационна техника - с 3.4%, търговията на дребно с текстил, облекло, обувки и кожени изделия - с 0.6%, и търговията на дребно с битова техника, мебели и други стоки за бита - с 0.4%.
По-значително намаление е регистрирано при търговията на дребно с фармацевтични и медицински стоки - с 1.8%, и търговията на дребно с автомобилни горива и смазочни материали - с 1.2%.
По предварителни сезонно изгладени данни през октомври оборотът в търговията на дребно расте с 2.9% на годишна база. Спрямо септември увеличението е с 0.5 на сто, показват данните на НСИ.Основен дял в годишния ръст има


title: Фернандо Алонсо каза на хората в "Макларън", че остава

maintext:
Фернандо Алонсо заяви, че иска да стане шампион с "Макларън-Хонда"
Алонсо има още една година от договора с английския отбор.
Миналата седмица неговият близък Флавио Бриаторе заяви, че пилотът няма да напуска "Макларън" и ще изпълни договора си. Това беше потвърдено лично от двукратния световен шампион тази сутрин.
"Вярвам в проекта. Отдаден съм на него и искам да стана световен шампион с "Макларън - Хонда". Това е единствената ми цел", заяви той пред хората в технологичния център в Уокинг.
Следващата година Алонсо ще кара за 16-и сезон във Формула 1. Негов съотборник ще бъде Щофел Вандоорн, който ще замени отказалия се Дженсън Бътън.
Според информации от "Мерцедес" ръководството на компанията няма нищо против идването на Ботас, въпреки че ще настъпи конфликт на интереси. Тото Волф е част от мениджърския екип на финландеца. Миналата седмица неговият близък Флавио Бриаторе заяви, че пилотът няма да напуска "Макларън" и ще изпълни договора си. Това беше потвърдено лично от двукратния световен шампион тази сутрин."Вярвам в проекта. Отдаден съм на него и искам да стана световен шампион с "Макларън - Хонда". Това е единствената ми цел", заяви той пред хората в технологичния център в Уокинг.Следващата година Алонсо ще кара за 16-и сезон във Формула 1. Негов съотборник ще бъде Щофел Вандоорн, който ще замени отказалия се Дженсън Бътън.Валтери Ботас остава фаворит за свободното място в "Мерцедес", въпреки че "Уилямс" засега отхвърля тази възможност.Според информации от "Мерцедес" ръководството на компанията няма нищо против идването на Ботас, въпреки че ще настъпи конфликт на интереси. Тото Волф е част от мениджърския екип на финландеца.
Фернандо Алонсо е информирал служителите в завода на "Макларън", че остава отдаден на този проект. Името на испанеца беше споменавано за овакантеното от Нико Розберг място в световния шампион във Формула 1 "Мерцедес".Ръководителят на "сребърните стрели" Тото Волф заяви, че няма да намерение да се намесва при пилотите с договори като Алонсо и Себастиан Фетел във "Ферари".


description: Според Андрей Райчев президентът Росен Плевнелиев иска да гради кариера в чужбина и целта му е да бъде еврокомисар.

title: Горанов и Дончев показаха, че ГЕРБ вече не е лидерска партия, обяви Боряна Димитрова

maintext:
Фотограф: Юлия Лазарова
В последните дни ясно се видя, че в ГЕРБ има разнобой каква е вярната позиция в настоящата политическа криза и какъв път трябва да се поеме от тук нататък. Твърдите позиции на финансовия министър Владислав Горанов и на вицепремиера Томислав Дончев по различни теми показаха, че има различни мнения и течения в партията. Това заяви пред Нова телевизия управляващият партньор в социологическата агенция "Алфа Рисърч" Боряна Димитрова преди изявлението на държавния глава днес , в което той обяви, че на практика няма да назначава служебно правителство..Според нея ГЕРБ вече не е лидерска партия. По думите ѝ мнението на лидера Бойко Борисов все още се слуша, но вече не е единственото и често се взимат предвид предложения и на други кадри от ръководството. Димитрова каза още, че очаква в ГЕРБ да започне процес на обновяване на хората вътре в партията.По-рано в ефира на БиТиВи председателят на парламентарната група на ГЕРБ и заместник-председател на партията обяви, че е некоректно да се твърди, че има напрежение в ГЕРБ и че между него и Борисов няма противопоставяне между двамата.От своя страна социологът Андрей Райчев уточни, че цялото протакане след изявлението на Борисов, че подава оставка заради загубата на президентските избори, е донесло само негативи за премиера в оставка."Излезе така, че все едно се пазари. Според мен обаче президентът Росен Плевнелиев е виновен, че загубихме 1 месец от подадената оставка на Борисов до сега. Според мен той целеше да бави време, тъй като иска да бъде еврокомисар", добави Райчев.Той уточни, че служебно назначено правителство от Плевнелиев има правомощията да издигне българската кандидатура за еврокомисар. "Много удобно би било кабинетът, назначен от Плевнелиев, да посочи точно него за тази позиция".Според Димитрова това е опит за внушение от страна на Райчев. Тя обясни, че президентът е спазил всички конституционни процедури по връчването на мандатите. В противен случай държавният глава рискувал да бъде обвинен , че се опитва да акумулира власт."Сега обаче има реален шанс България да има 3 правителства за 20 дни, ако и новоизбраният президент Румен Радев реши да направи служебен кабинет . Тогава той ще носи отговорност, тъй като това правителство ще работи до изборите", добави Димитрова.Андрей Райчев очерта и облика на бъдещия парламент, ако изборите са днес. Той изключи от конфигурацията Слави Трифонов, тъй като шоуменът все още не е обявил официално дали ще се включи в надпреварата със собствен политически проект."Разликата между ГЕРБ и БСП ще е минимална. Ако Патриотичният фронт не се разцепи, може да събере около 15%, но процентите им няма да са достатъчни да управляват с някоя от водещите партии без подкрепата на друга. ДПС и партията на Веселин Марешки са другите сигурни, а от единството на Реформаторския блок зависи дали биха попаднали в бъдещия парламент", заяви Андрей Райчев.


description: Българската олигархия се крепи на своята безалтернативностХристо Иванов, бивш правосъден министър, пред българи, живеещи в чужбина.

title: Цитат на деня: Българската олигархия се крепи на своята безалтернативност

maintext:
Христо Иванов.
Фотограф: Юлия Лазарова
"Не е здрава вътрешната структура на българската олигархия. Тя се крепи на идеята за своята безалтернативност".Бившият вицепремиер и министър на правосъдието и учредител на политическата партия "Да, България" Христо Иванов на среща с българи, живеещи в чужбина.


description: След инцидента в село Хитрино инспекцията по труда в Русе е започнала проверка във фирма "Булмаркет", която превозваше цистерните с пропан-бутан, от които тръгна експлозията в Хитрино, съобщи директорът на инспекцията Ирена Николаева, цитирана от "Дарик".

title: Инспекцията на труда поверява фирмата-превозвач на цистерните в Хитрино

maintext:
Фотограф: STRINGER
След инцидента в село Хитрино инспекцията по труда в Русе е започнала проверка във фирма "Булмаркет", която превозваше цистерните с пропан-бутан, съобщи директорът на инспекцията Ирена Николаева, цитирана от "Дарик".Проверката е започнала на 13 декември т.г., но документите са много и все още продължава."До момента е установено, че машинистите са на трудови договори и са инструктирани за безопасност, а също и че в деня на инцидента не са превишили работното си време. Безопасността на цистерните все още не е проверявана, но може би това няма да бъде възложено на нас", каза още Николаева.Една от версиите на разследващите е, че влаковата композиция я влязла в селото със скорост, много по-висока от разрешеното.


description: От ГЕРБ все още смятат, че няма как да има устойчиво мнозинство в този парламент

title: Без подкрепа от ГЕРБ, Реформаторите връщат веднага мандата

maintext:
Меглена Кунева, Борислав Великов и Корман Исмаилов
Фотограф: Юлия Лазарова
Ако получим мандата ще направим реална консултация веднага с ГЕРБ, ако те откажат, ще върнем мандата веднага, каза депутатът Борислав Великов (БНД) от Реформаторския блок, след като лидерът на БСП Корнелия Нинова получи от президента Росен Плевнелиев и върна втория мандат за съставяне на правителство. Третият мандат се очаква да бъде даден на Блока. "Ако го получим в 11 часа, в 12 ще помолим за консултации при ГЕРБ, ако кажат "не" в 13 часа връщаме мандата на президента Плевнелиев. Той нека още веднъж да призове новоизбрания президент Радев да даде предложения за служебно правителство и още от сега да заработи", каза още Великов.След разговор с ГЕРБ Реформаторите ще преговарят и с Патриотичния фронт за подкрепа. Великов смята, че "високите изисквания", които Патриотите поставят, като вдигане на минималната пенсия за стаж на 300 лв., може да са спънка. Ще има разговори и с други политически сили в парламента за да се види дали в рамките на това народно събрание може да се направи мнозинство, което да приеми важни закони, като този за антикорупцията и изборните правила. Евентуалния кабинет с мандат на патриотите ще бъде до лятото."Може да не се стигне до нищо. По-вероятни са предсрочните парламентарни избори и ние ще се готвим и за тях", добави Великов. Според него би могло да се помисли и за експертен кабинет, който не би съществувал без подкрепа от парламента."Нека президентът да даде мандата и пак ще коментираме. Нашето мнение е, че в рамките на този парламент не може да има устойчиво мнозинство", заяви заместник-председателят на ГЕРБ в парламента Цвета Караянчева.Лидерът на ВМРО Красимир Каракачанов коментира, че с "Обединените патриоти" (ВМРО, Атака, НФСБ) не са водени разговори за съставяне на правителство. "Ние сме казали "да" за правителство, което има много ясна програма", каза Каракачанов . На първо място доходите на пенсионерите и увеличаване на минималната пенсия на онези български граждани, които имат трудов и осигурителен стаж, коментира Каракачанов. "Обединените патриоти" са за много по-твърда позиция и политика при защита на границата и справянето с битовата престъпност.


description: Преименувани са били и 51 500 улици.

title: В Украйна за година са премахнати 1320 статуи на Ленин

maintext: През изминалата година Украйна е премахнала 1320 статуи на основателя на СССР Владимир Илич Ленин. Преименувани са били и 51 500 улици, носещи имена на хора от комунистическия режим или пък свързани с Русия. Данните са на Украинския институт за националната памет, цитиран от ДПА.Агенцията припомня, че лидерите на страната се опитват да изтрият следите от съветското и руско минало. Много от случаите предизвикаха полемика, например преименуването на големия град Днепропетровск на Днипро.В Киев централната улица "Москва" беше наречена "Степан Бандера", в чест на национален герой от съпротивата срещу Съветския съюз в края на Втората световна война, който мнозина смятат за сътрудник на нацистите.Отношенията между Русия и Украйна много се влошиха през последните години и достигнаха едно от най-ниските си равнища в историята, след като проруският президент в Киев беше свален на фона на масови протести, призоваващи за по-близки връзки със Запада. Москва окачестви това като организиран от Запада преврат.В отговор Русия анексира украинския регион Крим, където има голяма руска военноморска база, и подкрепя проруските сепаратисти в източната част на Украйна, припомня ДПА.


description: "Кристъл палас" уволни мениджъра Алън Пардю. 55-годишният англичанин напуска клуба след почти две години начело на лондонския отбор.

title: Алън Пардю е вторият уволнен мениджър във Висшата лига

maintext:
Пардю изведе "Палас" до рекордното десето място във Висшата лига и до финал за ФА Къп, но този сезон тимът се представя слабо и ще посрещне Коледа в непосредствена близост до зоната на изпадащите
"Кристъл палас" уволни мениджъра Алън Пардю. 55-годишният англичанин си тръгва след почти две години начело на лондонския отбор.Пардю е вторият уволнен мениджър от началото на сезона след италианеца Франческо Гуидолин, който беше освободен от "Суонзи" в началото на октомври. Пардю пое "Кристъл палас" на 3 януари 2015 г. Тогава той напусна "Нюкасъл", за да спаси от изпадане отбора, в който изкара най-силните си години като играч.Той успя много бързо да възроди "орлите" и в края на сезона ги изведе до рекордното за клуба десето място във Висшата лига. Англичанинът стана първият мениджър, който поема отбор в зоната на изпадащите и го класира в първата половина.Следващият сезон беше колеблив за "Палас". Отборът започна много силно и се движеше в челото на класирането, но след Нова година записа серия от 14 поредни мача без победа и завърши на 15-о място.В същото време обаче тимът на Пардю стигна до финала за Купата на Англия, където загуби драматично след продължения от "Манчестър юнайтед".Лошата форма в шампионата обаче продължи и през настоящия сезон. След като в последните 11 кръга "орлите" записаха една победа и цели осем загуби и ще посрещнат Коледа на 17-ото място, ръководството на клуба реши да се раздели с Пардю.Фаворит за негов наследник е Сам Алърдайс. Той е безработен, откакто беше принуден да се оттегли като селекционер на английския национал заради участието му в корупционен скандал.


title: "Хюстън" спря серията на "Оклахома" въпреки поредния трипъл-дабъл на Уестбрук

maintext:
Russell Westbrook got his 12th triple-double of the season.
James Harden walked away with the win. pic.twitter.com/2IPpR2utT6
— SportsCenter (@SportsCenter) December 10, 2016
Уестбрук вече има дванадесет двубоя с двуцифрен актив в трите основни категории през този сезон. Това е с един по-малко, отколкото всички останали играчи в лигата са направили от началото на шампионата. Общо в кариерата си градът на "Оклахома сити" има 49, което му отрежда шестото място във вечната класация.
Уестбрук се доближи на два трипъл-дабъла от рекорда на Уилт Чембърлейн
pic.twitter.com/F85Y05Lfxf Russell Westbrook is now the 1st player since MJ in 1989 with seven straight triple doubles https://t.co/Hza5DRZ7jS
— The Crossover (@TheCrossover) December 10, 2016
Робъртстън е и единственият, завършвал цял сезон със средни показатели над 10 точки, 10 борби и 10 асистенции.
"Той е наистина, наистина, наистина, наистина много добър играч. Човекът е ходещ трипъл-дабъл. Със сигурност е много разочарован от загубата, но играе невероятно", коментира Бевърли, който беше ангажиран с опазването на Уестбрук през целия мач.
Бевърли отбеляза само три точки, но записа 12 борби, пет асистенции, не допусна нито една грешка и беше блестящ в защита. Раян Андерсън отбеляза 14 точки за успеха на "Хюстън", центърът Клинт Капела добави 13 само за 17 минути игра, а Ерик Гордън се включи от пейката с три тройки и общо 17 точки.
За "Оклахома сити" Стивън Адамс вкара осем от деветте си стрелби както от игра, така и от наказателната линия, за да завърши с 24 точки. Виктор Оладипо и Антъни Мороу завършиха с по 12.
"Хюстън рокетс" спря серията от шест поредни победи на "Оклахома сити тъндър", въпреки че лидерът на "гръмотевиците" Ръсел Уестбрук направи седми пореден-дабъл и изравни постижение на легендите Майкъл Джордън и Оскар Робъртсън.В двубой, изпълнен с много грешки в стрелбата и голяма битка под двата коша, "ракетите" спечелиха драматично със 102:99 като гости.Джеймс Хардън и компания записаха 16-а победа от 23 мача и се изравниха с "Лос Анджелис клипърс" на третото място в Западната конференция, а след деветото си поражение от 23 срещи "Оклахома сити" заема шестата позиция.Хардън също беше много близо до трипъл-дабъл, но остана с 21 точки, 12 асистенции и девет борби.Уестбрук приключи с 27 точки, 10 борби и 10 асистенции. 28-годишният играч се изравни с Джордан и Оскар Робъртсън на второто място във вечната класация за най-много поредни трипъл-дабъли и се доближи на два от рекорда, поставен от Уилт Чембърлейн през 1968 г."Оклахома сити" завърши с по-голяма успеваемост в стрелбата от игра - 42% срещу 39%, и по-точна стрелба от наказателната линия - 63.4% срещу 77.4%, но четирите отбелязани тройки повече от "ракетите" наклониха везните в тяхна полза.Защитите на двата отбора свършиха отлична работа в опазването на Хардън и Уестбрук. Първият пропусна 17 от 23-те си стрелби от игра, а вторият - 17 от своите 25."Хюстън" имаше аванс от 12 точки в последната четвърт, но "Оклахома сити" успя да съкрати изоставането си само до една при оставащи две минути и половина до края на мача. 90 секунди преди сирената при резултат 96:97 Уестбрук пропусна да изведе своя отбор напред.Същото направи и Виктор Оладипо при 99:100, а шест секунди преди края Уестбрук пропусна още един шанс - този път от тройката срещу пазещия го с пет лични нарушения Патрик Бевърли.Тревор Ариза отговори с два точни изстрела от наказателната линия за 102:99, а в заключителната атака Антъни Мороу не успя да прати срещата в продължения."Пропуснах прекалено много лесни стрелби", заяви след мача Уестбрук, който продължава да поддържа средно трипъл-дабъл на мача - 30.9 точки, 10.8 борби и 11.3 асистенции.В историята на НБА има само един играч, който толкова късно през сезона има средно трипъл-дабъл на мач - Оскар Робъртсън. Той прави това до 67-ия мач на сезон 1963/1964 г.


title: "Чикаго" победи шампиона "Кливланд" в битката на Уейд и Джеймс

maintext:
Двубоят бе изключително емоционален за двамата бивши съотборници
"Чикаго булс" победи шампиона на НБА "Кливланд кавалиърс" в най-интересния сблъсък от поредния кръг в шампионата."Биковете" се наложиха със 111:105 у дома, а двубоят бе белязан от сблъсъка межд у старите приятели и бивши съотборници Дуейн Уейд и Леброн Джеймс. Двамата играха заедно както в националния отбор на САЩ, така и в "Маями хийт", като рамо до рамо спечелиха две титли в лигата и едно олимпийско злато.Снощният им сблъсък бе първи, откакто Уейд напусна "горещите" и се завърна в родния си град.Джеймс бе най-резултатен в двубоя с 27 точки, към които добави и 13 асистенции, но това не се оказа достатъчно за победа на "кавалерите".Уейд пък завърши с 24 точки, 5 борби и четири асистенции, а неговият съотборник Джими Бътлър бе над всички от своя тим с 26 точки, 8 борби, шест асистенции и три откраднати топки. Тадж Гибсън също изигра силен мач и записа "дабъл-дабъл" от 23 точки и 11 борби."Кливлънд" продължава неубедителната си серия от последните седмици и записа третата си поредна и общо пета за сезона загуба. Шампионите все пак продължават да са лидери в Западната конференция с 13 успеха. Толкова има и "Торонто раптърс", но с шест поражения. "Чикаго" е трети с баланс 11-7.


title: Заплатите на деловодители и секретари в големите съдилища ще се увеличат минимално

maintext: Възнагражденията на служителите от специализираната администрация в най-големите съдилища ще бъдат леко увеличени. Това реши днес съдийската колегия на Висшия съдебен съвет (ВСС), която прие нов класификатор на длъжностите в администрацията на съдилищата и правила за прилагането му.Според класификатора съдилищата се разделят на три групи. В първата са онези, в които има над 50 магистрати, както и апелативните, окръжните и административните съдилища със седалище в апелативните.Според класификатора възнаграждението на служителите по сигурността е между 772 и 965 лева, на секретарите и на деловодителите – от 539 до 675 лева, а на призовкарите – от 443 до 554 лева. Служители в орган от първа група ще получават заплата, по-близка до горната граница на възнагражденията им. Във втората група влизат съдилища, в които броят на магистратите от 6 до 49, а в трета група - до 5 магистрати, информира " Правен свят ".Председателят на работната група Каролина Неделчева обясни, чеНа заседанието на колегията днес бе решено още да се предложи на пленума на ВСС да се извърши вътрешен одит в Софийския районен съд за спазване на вътрешноведомствените правила и на закона по отношение на администрирането на работата на администрацията в съда.


description: В радостта си той свали фланелката си и показа тениска с надпис Fuerza ("Сила") и абревиатурата на "Шапекоенсе". След мача Кавани публикува своя снимка в Twitter и отправи послание за сила и благословение към близките на загиналите.

title: Кавани посвети стотния си гол за ПСЖ на "Шапекоенсе" и получи жълт картон

maintext:
Les mando mucha Fuerza y Bendiciones a todos los familiares de ese gran equipo @ChapecoenseReal que hoy luchan por seguir adelante pic.twitter.com/IoeXoCQPz6
— Edi Cavani Official (@ECavaniOfficial) November 30, 2016
Нападателят на ПСЖ Единсон Кавани отдаде почитта си към загиналите в самолетната катастрофа с отбора на "Шапекоенсе".Уругвайският национал вкара от дузпа при победата с 2:0 срещу "Анже". Това беше стотният гол на Кавани с екипа на парижани.В радостта си той свали фланелката си и показа тениска с надпис Fuerza ("Сила") и абревиатурата на "Шапекоенсе". Съдията на срещата последва стриктно правилника и му вдигна жълт картон, което поводи обсъждания в социалните медии.След мача Кавани публикува своя снимка в Twitter и отправи послание за сила и благословение към близките на загиналите.Десетки футболисти и клубове от цял свят се обединиха в съпричастността и подкрепата си към "Шапекоенсе". Отборите от бразилския елит изразиха готовност да предоставят безвъзмездно играчи на клуба от Шапеко и призоваха бразилската конфедерация да приеме решение отборът да не изпада в следващите три сезона, независимо от резултатите.


title: Люпко Петрович преосмисли отказването си и подписа с отбор от Виетнам

maintext:
[LAP.bg]
Само месец след като напусна "Левски", Люпко Петрович вече е променил решението си да прекрати треньорската си кариера. Сръбският специалист подписа с виетнамския "Тан Хоу"."Да, във Виетнам съм, но нищо не съм подписал", каза Петрович пред сръбския "Новости" в понеделник вечерта. Той добави, че има принципна договорка, но предстои да се уточнят детайли. Впоследствие от клуба представиха новия си треньор."Люпко Петрович не спира да изненадва - след като напусна "Левски" като водач в класирането пред шампиона "Лудогорец" и след кратко време в Сърбия, той вече е във... Виетнам", написа "Новости".Треньорът си тръгна изненадващо от "Левски" в края на октомври часове преди домакинството на "Берое". Той излезе с открито писмо с десет точки, в което говори за проблемите в отбора и клуба.В края му Петрович посочи, че "Левски" е последният му клуб.


description: Миналата седмица индийския авиопревозвач Air India постигна световен рекорд за най-дълъг полет. Тя удължи традиционния маршрут Ню Делхи Сан Франциско с 1400 км, като едновременно с това съкрати времето за пътуване с 2 часа и спести 13 тона гориво.

title: Авиокомпания удължи полет с 1400 км, за да го съкрати

maintext:
Air India постигна световен рекорд за най-дълъг полет. Компанията удължи традиционния маршрут Ню Делхи - Сан Франциско с 1400 км, като едновременно с това съкрати времето за пътуване с 2 часа и спести 13 тона гориво.
Преди това превозвачът пътуваше по маршрута на запад - през Атлантическия океан. Самолетите изминаваха
Boeing 777-200 е спестила и около 13 тона гориво.
Пред "Times of India" представители на авиокомпанията разказват и за друг забавен ефект. Заради пресичането на линията на смяна на датата те тръгнали от Делхи в 4 ч сутринта, а когато пристигнали в Сан Франциско било 6.30 ч. същия ден.
Миналата седмица индийския авиопревозвач14 200 километра по маршрута за 16.5 часа. Новото решение - да се пътува на изток над Китай и Тихия океан удължава разстоянието с 1400 км. Едновременно с това обаче пътуването е с два часа по-кратко. Обяснението е във вятъра, който в единия случай духа срещу самолета, а във втория е попътен, разказва qz.com.Благодарение на това машината


description: Примерите с другите държави - дали Румъния, дали Индия - служат, за да видим, че целта е възможна, и то дори там, където е най-трудно.

title: За корупцията с любов

maintext:
Фотограф: Mukesh Gupta
Корупцията не бива да се възпява или отрича, а кротко да се приеме.Признанието води до изцеление. Нейната опитност се трупа във времето. Откак свят светува туловището ѝ се разстила по дълга верига, която никой не иска да счупи. Веригата обичайно е толкова обширна, че от единия край изобщо не виждат другия. Как изглежда един примерен механизъм за поддръжка целостта на веригата?От време на време "институции" с "правомощия" (заслужават си кавичките) прихващат някоя крайбрежна рибка, неблагоразумна да прояви своеволие, да хитрува или просто да се окаже на точно място в точно време, за да прикрие по-голям рибок. Оставят ги да повъртят опашки на сухо и люспите им да заблестят из въздуха. Я виж с дребния улов са отклонили нечие внимание.Голямата рибка вече е отплувала в дълбоките и недостъпни води на своя подводен Олимп, а "институцията" се залавя да пъчи коремче след добре свършената работа, оглеждайки се за ново похождение. Per lovem, добре че пишем национални стратегии тъй абстрактни и феерични, та всяко действие или бездействие да можем да пришием към стратегия. Така синхронът между най-едрите звена на веригата, сиреч институции и големи рибоци, остава незасегнат.Бизнес модел. Корупцията (и в частност търговията с влияние) понякога е друга дума за съдействие. Представете си, че имате да свършите нещо важно. Представете си, че бизнесът ви зависи от това. Посещение при някого, назначение, придвижване на документи по обществена поръчка или надежда за задълбочен поглед на кандидатура. Ако това ви е необходимо и може да стане тук и сега, какво пък. Нямате време за губене.Ставало е преди, ще става и след вас. Веригата е толкова дебела, че никой не иска да я скъса. Такъв е животът, такава е и човешката природа. Ta защо е добре да преосмислим идеята си за корупция, да премислим себе си, а оттам и бъднините си?Защото новият начин на мислене произвежда нови действия. Повторението на прилежно наизустени факти ще продължава да ни носи по течението.Ако се фокусираме в силата на главния прокурор, всъщност ние се фокусираме в собственото си безсилие. Ако пришиваме един "антикорупционен" закон за конкретен министър, той ще се загуби заедно с него. Хронично корумпираното съзнание не подлежи на промяна. Младите умове обаче, да. Те заслужават да направят своя избор – в каква държава да живеят, на кого да служат, какъв бизнес да управляват. За това са необходими категорични действия, а такива примери могат да бъдат видяни в най-неочаквани места:за да оповести, че най-разпространените местни купюри от 500 и 1000 рупии излизат от обращение и ще бъдат заменени с нови, за които се твърди, че са на практика нефалшифицируеми. Индия е вторият най-голям "производител" и потребител на банкноти след Китай. Корупционният индекс на Transparency International за 2015 г. поставя страната на 76-то място от 168 държави по скала от 100 до 0 с 38 пункта (където 100 представлява ниско ниво на корупцията, а 0 високо ниво). За сравнение, България заема 69-та позиция със стойност в индекса от 41 пункта, което е по-ниско от световната средна стойност от 43 пункта.Целта на индийското правителство е да се справи с фалшифицирането на банкноти - печатат се предимно в Пакистан, ефективно да неутрализира the black money (черни пари), съхранявани в брой и които не се облагат с данъци, както и ограничаване на финансирането на тероризма с неистински парични знаци.Моди пази до последно тайна и изведнъж "спуска" мярката. Хората са поразени. Опашките пред банките започват от 4 сутринта. Банкоматите затварят. В Индия над 90% от разплащанията се извършват кешово и е нормално хората да съхраняват парите си у дома (както злато и други ценности, които обаче остават извън обхвата на мярката). Обикновените люде могат да скътат по няколко хиляди рупии, но има и такива, които съхраняват милиони в къщите си. Досещате се, че не всички суми ще бъдат внесени в банка и декларирани.Най-интересно е обаче, че макар гражданите и бизнесът да преживяват изключителни житейски неудобства, мненията на анализаторите да са противоречиви, хората подкрепят мярката, защото знаят, че ефект би настъпил в дългосрочен план и че най-сетне се прави нещо конкретно, без оглушки, с ясното съзнание за цената, която трябва да бъде платена. Това, дами и господа, еМеждувременно компромисът в България е съвкупност от стратегически норми и позиции на ръба на посредствеността и привидната компетентност, без да въздействат в перспектива. Горният пример цели да покаже, че категоричност може да бъде произведена навсякъде и от самата нея като начин на действие следва да се поучим. Не е нужно неуморно да надничаме в паничката на Румъния, Индия или която и да е друга държава.Важното е "институциите" да се превърнат в институции, поемайки отговорност и прилагайки ясни мерки, относими към българската реалност. Те най-добре знаят как да скъсат веригата.


title: Джошуа заяви, че за мача с Кличко ще се подготвя за пълни 12 рунда

maintext:
Украинецът определи предстоящия сблъсък като "мечтата на всеки промотър"
Антъни Джошуа сподели, че не е убеден, че ще успее да спечели срещу Владимир Кличко с нокаут и затова се готви за пълни 12 рунда срещу него.Двамата боксьори направиха първата си обща пресконференция преди предстоящия на 29 април мач, който ще се проведе на стадион "Уембли" в Лондон.Досега британецът има 18 победи на професионалния ринг и всичките те са с нокаут. Той и украинецът ще спорят както за неговата световна титла на Международната боксова федерация (IBF), така и за вакантния пояс във версия Световна боксова асоциация (WBA)."Подготовката ми започва веднага, за да мога да "взема" със себе си това, което научих и направих преди последния ми мач. В спаринги е едно да направиш 12 рунда, съвсем друго е в официален мач, така че спокойно може да се каже, че не съм изкарвал 12 рунда. Сега ще се готвя за толкова", заяви Джошуа."Най-важна е победата. Имам страхотен шанс да се докажа срещу една от легендите в нашия спорт. Сега е и точният момент да го направя. Това е човек, който трябва да победя, за да спечеля уважението на всички в свръхтежката категория. Няма какво да науча от мача му с Тайсън Фюри, защото той сам каза, че сега е много по-концентриран", каза още британецът.Кличко, който ще бъде на 41, когато се изправи срещу 27-годишния си съперник, определи шансовете на двамата за победа на 50:50."Възрастта е само цифра. На фактът, че съм на толкова прави двубоя за мен още по-важен. Ще остана спокоен преди да започне бурята. Шансовете ни са 50:50. И двамата сме олимпийски шампиони, и двамата сме държали световни титли. Ще бъде много равностойна битка, може би такава досега не е имало в свръхтежката категория", каза Кличко."Година и половина не съм се качвал на ринга. Дали това е добре или зле, не знам. Последният ми мач бе слаб, не си тръгнах с вдигната глава след него. Но той ми послужи като събуждане. В момента съм крайно мотивиран и искам да се върна там, където бях преди. Това е знаков мач и за двама ни, мечтата на всеки промоутър", завърши украинецът.


description: Миналия месец Yle съобщи, че инженерната компания Katera Steel, която е собственост на роднини на премиера, е получила поръчка от държавната фирма за добив на никел Terraframe. По същото време Terraframe е получила финансова помощ от правителството.

title: Медиен скандал с премиера на Финландия застрашава първенството ѝ по свобода на словото

maintext:
Финландският премиер Юха Сипиля.
Финландия може да изгуби първенството си в класацията за свобода на пресата на "Репортери без граници" - титла, която скандинавската държава получава всяка година от 2008 г. насам.За това алармира местният офис на " Репортери без граници ", след като двама журналисти от обществената радиотелевизионна компания Yle напуснаха, обвинявайки медията, че възпрепятства публикуването на критични материали за премиера Юха Сипиля.Двамата журналисти – редакторът Юси Еронен и репортерката Сала Вуорикоски, заявиха, че подават оставки заради различия в мнението с ръководството на медията по повод свободата на словото и журналистическата независимост."Екипът ми и аз бяхме помолени да намалим материалите, които излагат злоупотреби и нарушения. Не мога да се съглася с това", писа във "Фейсбук" Еронен. "Редакторското поведение е много внимателно с политиците, особено с премиера."Миналия месец Yle съобщи, че инженерната компания Katera Steel, която е собственост на роднини на премиера , е получила поръчка от държавната фирма за добив на никел Terraframe. По същото време Terraframe е получила финансова помощ от правителството. Сипиля , който отрича да е имало злоупотреби, е изпратил десетки имейли до репортерката Вуорикоски и до главния редактор Ате Яскелайнен, оплаквайки се, че медията не му е дала достатъчно време да коментира, преди да публикува изобличенията."В момента не изпитвам никакво уважение към Yle, точно както и вие не ме уважавате. Квит сме", гласи единият от имейлите, цитиран от агенция "Ройтерс". По-късно премиерът се извини за писмата.Според Terraframe поръчката е била дадена на Katera Steel, преди правителството да вземе решение да финансира фирмата.Яскелайнен призна, че е прекратил публикуването на последващи материали за ролята на Сипиля в скандала, но отрече обществената медия да нарушава свободата на словото. По думите му Еронен не е спазил журналистическите принципи."Yle публикува качествени разследвания от години и ще продължи да го прави. Когато се провеждат журналистически разследвания, е жизненоважно да се гарантира, че информацията е вярна. Подобна загриженост не ограничава свободата на словото."


title: Защитник на "Атлетик" (Билбао) ще бъде опериран от рак на тестисите

maintext:
Йерай (вляво) е един от най-прогресиращите млади играчи в Испания
Испанският клуб "Атлетик" (Билбао) обяви, че 21-годишният защитник на тима Йерай Алварес ще се подложи на операция през следващата седмица, тъй като му е открит тумор в тестисите.
От клуба уточняват, че проблемът е бил открит преди няколко дни при преглед при специалист, след като играчът се оплакал от дискомфорт в тази част на тялото.
Докторът на "Атлетик" Хосеан Лекуе обяви на пресконференция, че след всички направени прегледи и изследвания ситуацията изглежда оптимистична. Но за момента няма яснота колко точно Алварес ще отсъства от игра.
Централният защитник направи дебют за първия отбор на баските преди няколко месеца и се очертава като едно от откритията на сезона. Той е записал 10 мача, като в предишните два сезона риташе основно за дубъла.
Преди зимната пауза "Атлетик" е на седмо място в Ла Лига, а доста отбори и играчи вече се изказаха в подкрепа на момчето.


title: ПСЖ излиза без трима титуляри срещу "Лудогорец"

maintext:
Марко Верати е един от големите отсъстващи в състава на парижани
ПСЖ няма да може да разчита на четирима от основните си футболисти за мача с "Лудогорец" във вторник.Двата тима ще се изправят на "Парк де пренс" в последния мач от груповата фаза на Шампионската лига, а треньорът на франзуците Унай Емери има сериозни кадрови проблеми.Тиаго Мота е под въпрос за мача с българския шампион заради болки в прасеца и участието му ще се реши в последния момент.Срещата със сигурност пропуска полузащитникът Хавиер Пасторе, който не е възстановен от контузия. Извън сметките на Емери остава и е друг играч от халфовата линия - Адриен Рабио, който също е с травма.Италианският плеймейкър Марко Верати също е аут от групата заради наказание.


title: ЕС постигна компромис за безвизово пътуване на украинци и грузинци

maintext:
Европейският съюз скоро ще въведе безвизов режим за гражданите на Украйна и Грузия след постигането на компромис с европарламента. По този начин се преодолява парализата по прилагането на обещание, което съюзът бе дал на двете страни при подписването на споразумения за асоцииране.
Според "Ройтерс" новият режим за пътуване на близо 50 милиона украинци и грузинци на територията на 28 държави от ЕС влиза в сила заедно със специален защитен механизъм срещу злоупотребата с него.
Месеци наред дипломати и европарламентът спореха как точно да се задейства подобен механизъм. Промяната настъпи, след като евродепутатите приеха да оставят на правителствата на страните членки и на ръководните институции на ЕС да реагират при криза, без да търсят съгласието на европарламента.
Компромисът е, че Европейската комисия или мнозинството на страните членки ще могат да замразят безвизовия режим за срок от 9 месеца, ако се установи рязко увеличение на гражданите, които остават в ЕС повече от позволения им срок.
Другите поводи за "дръпване на аварийната спирачка" са, ако има множество молби за убежище или други проблеми, създавани от гражданите на такава страна за европейците.
В някои случаи ЕС ще има право да удължи суспендирането на безвизовия режим за период от още 18 месеца, но за това процедурата е по-сложна и в нея ще има глас и Европейският парламент.
Компромисът се възприема и като възможност за задействане на безвизов режим с Турция. На Анкара бе обещана тази промяна при сделката тя да задържа на своя територия стотици хиляди мигранти и бежанци, но това ще стане при изпълнение на редица условия, от което Турция по-скоро се отдалечава, отколкото да ги покрива.
Роберт Калинак, вътрешният министър на Словакия, която временно председателства ЕС, заяви: "Фактът, че постигнахме споразумение, би трябвало да отвори вратата за напредък по визовата либерализация и с други страни, отговорили на всички изисквания".


title: Най-коментираното в "Дневник": Тръмп и ядрената надпревара и убития в Анкара руски посланик

maintext:
Фотограф: Анелия Николова
Изказването на Доналд Тръмп за ядрена надпревара, убитият руски посланик в Анкара, жертвите на козметичния продукт в Русия и на терористичния акт в Берлин са сред публикациите в "Дневник", предизвикали най-много читателски коментари през изминалата седмица.Ето десетте най-коментирани заглавия. Класацията е изготвена към 19 ч. на 24 декември:- 500 коментара2.4.


description: Машинистът е длъжен първо да информира централата и диспечера, след това трябва да се опита да възстанови движението и чак тогава да информира пътниците.

title: Фандъкова поиска пътниците в метрото да бъдат уведомявани по-бързо при авария

maintext:
Фотограф: Анелия Николова
Столичният кмет Йорданка Фандъкова поиска да се променят инструкциите при авария в метрото. Според нея е необходимо уведомяването на пътниците при възникнал проблем да става по-бързо, съобщава Би Ти Ви.Тя уточни, че в инструкциите е записано, че машинистът е длъжен първо да информира централата и диспечера. След това трябва да се опита да възстанови движението и едва след това – до 5 минути, да информира хората във влака за аварията."Искаме промяна в инструкциите. Най-добре ще бъде машинистът първо да съобщи за проблема на диспечера и веднага след това да информира хората", заяви Фандъкова.Коментарът ѝ дойде след вчерашната авария в метрото . Повредена контактна релса спря движението на влакчетата по линия 1 точно по време на пиковите часове следобед. Проблемът беше отстранен късно вечерта. Десетки хора се оплакаха, че са получили информация каква точно е аварията половин час след спирането на метрото.Фандъкова похвали работата на техническия екип, който през цялата нощ правил проверки по трасето.


title: Патрик Хики платил гаранцията в Бразилия с 410 000 долара заем от олимпийска организация

maintext: Асоциацията на националните олимпийски комитети (ANOC) е дала назаем пари на бившия президент на Европейския олимпийски комитет (EOC) Патрик Хики, за да си плати гаранцията в Бразилия.Идеологът на Европейските игри Хики остана в Бразилия, след като беше арестуван по подозрение за незаконни продажби на билети за олимпийските игри в Рио. Той отрича всички обвинения.Ирландецът беше освободен две седмици след ареста през август , но паспортът му беше задържан.През ноември съдия в Бразилия определи да му бъде върнат паспортът и да му бъде позволено да напусне страната по медицински причини, но след заплащането на 410 хиляди долара. Ирландският олимпийски комитет отказа да му плати гаранцията.Оказва се, че сумата е дошла от ANOC, която му е дала заем по хуманитарни причини. Решението е било взето единодушно от президента шейх Ахмад ал Фахад ал Сабах и вицепрезидентите на 20 ноември.В официалното съобщение на ANOC се уточнява само, че Хики ще трябва да върне цялата сума, а останалите детайли по заема остават тайна.


description: В рубриката "С две думи" този път ви разказваме какви са опасностите за падните.

title: Ще оцелеят ли пандите (видео)

maintext:
През 2016 г. гигантските панди излязоха от Червената книга на изчезващите видове, но има ли още опасност за тях, защо са застрашени и колко общо падни има по света и в зоопарковете - вижте във видеото.
Всички видеа от рубриката "С две думи" може да гледате тук.


title: Тото Волф: Ситуацията с Валери Ботас е деликатна

maintext:
Шефът на "Мерцедес" не смята, че сделката с Ботас е сигурна
Шефът на "Мерцедес" във Формула 1 Тото Волф описа преговорите с "Уилямс" относно техния пилот Валтери Ботас като деликатни.Според австриеца няма гаранции, че финландският пилот ще кара при тях през следващия сезон.След изненадващото оттегляне на Нико Розберг германският тим веднага се зае да търси нов съотборник за Люис Хамилтън, а след първите няколко дни името на Ботас изпъкна като топ фаворит."Мерцедес" изкуши "Уилямс" с отбивка от 50 процента по договора им за доставка на двигатели (или иначе казано – 10 милиона евро). От "Уилямс" вече си осигуриха резервен план, като убедиха доскорошния си пилот Фелипе Маса да продължи в шампионата поне за още година."Още не сме взели решение, защото то касае доста повече страни от самия пилот и нашия тим. Валтери е опция, но в същото време знаем колко важен за Уилямс е той. Ситуацията е деликатна, трябва да маневрираме внимателно, така че няма да прибързваме", заяви Волф."Не съм идиот. Когато се присъединих към "Даймлер" преди четири години, подписах договор, по силата на който нямам право да менажирам или да имам търговски интерес към пилот на "Мерцедес". Това не е проблем, не очаквам и да се появи такъв. Който говори за конфликт на интереси, очевидно не разбира Формула 1", допълни Волф.


description: Днес е забранено паркирането в центъра на жители на други градове, а утре автомобилите с четни номера няма да имат право да се движат по улиците на Мадрид.

title: Мадрид ограничава движението на коли, за да се бори със замърсяването на въздуха

maintext:
Фотограф: Juan Medina
Днес в центъра на Мадрид е забранено да се паркират коли на хора, които не живеят в града, а скоростта на движение по основния околовръстен път е ограничена до 70 км/ч.Утре испанската столица ше забрани на частните автомобили с четни номера да се движат по улиците на града, съобщи агенция "Ройтерс". Париж предприе същата инициатива в началото на месеца Целта на мярката е да намали увеличаващото се замърсяване на въздуха в последните дни, което нарушава ограниченията, наложени от Европейския съюз.Възможно е забраната да продължи да действа и в следващите дни, като се редуват колите с четни и нечетни номера, съобщиха местните власти. Очаква се това да бъде обявено утре по обяд.Испанската столица се присъединява към други европейски градове, борещи се със замърсяването на въздуха. Париж опитва да превърне някои от основните си пътища в пешеходни зони Близо 4 млн. автомобили се движат в Мадрид и околоността – по една на всеки двама души в добавка към близо 1 млн. камиони, ванове и мотоциклети.


description: Ако някой се опита да заблуди властите, че е сириец, което би му дало по-добър шанс да получи убежище, може да бъде глобен до 5000 евро или да отиде в затвор за три седмици.

title: Австрия планира да наказва мигрантите, които лъжат за произхода си

maintext:
Фотограф: Ognen Teofilovski
Австрия възнамерява да праща в затвора или да глобява кандидати за убежище, които лъжат властите за своята самоличност или националност, предаде агенция "Ройтерс", цитирана от БТА.Мерките са част от проектозакон и отчасти целят да разубедят мигранти да се опитват да се установят в страната.Ако някой се опита да заблуди властите , че е сириец, което би му дало по-добър шанс да получи убежище, може да бъде глобен до 5000 евро или да отиде в затвор за три седмици.Онези мигранти, които останат в Австрия въпреки нареждането да я напуснат, подлежат на глоба между 5000 и 15 000 евро или шест седмици затвор, съобщи представител на консервативната Народна партия, която е в управляващата коалиция заедно със социалдемократите. Тези мерки , разбира се, имат донякъде и предупредителен ефект", каза заместник-министърът на икономиката Харалд Марер от Народната партия, когато бе запитан дали новият закон няма за цел да сплашва мигрантите.Австрийската Зелена партия критикува документа и призова бремето по приемането на кандидати за убежище да бъде поделено между страните членки на ЕС.


description: Първите атлети ще могат да влязат в нея едва след европейското първенство в зала в Белград през март. Обикновено тогава атлетите излизат да тренират навън, защото започват подготовка за летния сезон.

title: Заради закъсняващия ремонт зала "Фестивална" ще отвори врати през пролетта

maintext:
[Министерство на младежта и спорта]
"Ремонтът на зала " Фестивална" е един от проектите, с които се гордея изключително много, защото нямаше планове за нейната реконструкция. Решение на нашия екип е да започне да се занимава с нея. Осигурихме средствата и тя ще стане истинско бижу", каза той при посещението днес
"За съжаление не ни стигна времето да реализираме изцяло идеята си за обособяване на един атлетически център тук като ремонтираме и стадион "Академик", но се надявам да получим възможност да го направим през новия мандат", каза Кралев.
Спортният министър инспектира ремонта на залата
[Министерство на младежта и спорта]
Досега са демонтирани са съществуващите спортни съоръжения и седалките, подменени са старите покривни елементи - водосточни тръби, ламаринени обшивки и улуци.
В момента се подменя съществуващата метална дограма с нова
PVC
дограма
, извършва се топлоизолация на покрива, изпълняват се мерки за пожарозащита на металната покривна конструкция, ремонтират се съблекалните, фоайетата и тоалетните и се обработват подовите настилки в залата, които се подготвят за монтаж на новата лекоатлетическа писта, както и трибуните за поставяне на седалките.
Предстои да бъдат монтирани новите седалки, писта и новото информационно табло. Пистата и съоръженията към нея са в България и се съхраняват на склад. Пистата на "Мондо" ще бъде с четири коридора.
Ще бъде модернизирана също отоплителната инсталация, ще се извърши ремонт на ВиК инсталациите и ще се изгради система за пожароизвестяване.
Залата ще разполага и с две нови трибуни – за 540 и 220 места. Капацитетът й за състезания по лека атлетика ще бъде 2700 места, а за останалите спортове – до 3000. При концерти съоръжението ще може да приеме до 6000 зрители.
Цялата стойност на ремонта е около 7 млн. лв. без ДДС, от които 4 милиона са средства на собственика - държавната фирма "Академика 2011" ЕАД и 3 милиона по договор за енергийна ефективност.
Зала "Фестивална", която трябваше да отвори врати през ноември, ще е готова за лека атлетика през пролетта.Това стана ясно от инспекцията на спортния министър в оставка Красен Кралев в съоръжението. В прессъобщението на ММС обаче за закъснение не се говори. Ремонтът на залата започна на 11 февруари и по задание и договор с изпълнителя трябваше да завърши за 270 дни (около девет месеца).Вместо това първите атлети ще могат да влязат в нея едва след европейското първенство в зала в Белград през март. Обикновено тогава атлетите излизат да тренират навън, защото започват подготовка за летния сезон.


title: Новият доклад за допинга в Русия изпълнил с "ужас" и "ярост" Томас Бах

maintext:
Томас Бах вече промени мнението си за допинг схемата в Русия
Президентът на Международния олимпийски комитет (МОК) Томас Бах похвали качеството на втория доклад на Ричард Макларън за контролираната от държавата схема за употреба на допинг в Русия."Вторият доклад дава отговори на много въпроси, които бяха отворени след първия", заяви пред "Франкфуртер алгемайне цайтунг" германецът в първото си интервю след излизането на доклада.След като дълго време Бах заемаше умерена позиция по въпроса с руския допинг, той вече, изглежда, е променил позицията си. От "индикации" вече се говори за "доказателства".Бах каза в интервюто, че е прочел доклада с "с ужас" и "известна вътрешна ярост". Според него разкритията разклащат доверието в настоящата система за допинг контрол. "Да, то пострада, няма две мнения", каза той.Въпреки новите доказателства германецът защити позицията си, че Русия не е трябвало да бъде изгонена от олимпийските игри в Рио. "Нашата отговорност е да съхраним чистите спортисти независимо от произхода им. Не можем да ги наказваме заради система, към която нямат отношение", добави той.Той сподели, че е разговарял с бъдещия президент на САЩ Доналд Тръмп, който е предложил подкрепа в отношенията с ООН.Попитан от вестника дали е приятел президента на Русия Владимир Путин, Бах отговори: "Тези конспиративни теории очевидно са много разпространен феномен на нашето време".


title: Николай Бодуров е пред договор с кипърски отбор

maintext:
Фотограф: Архив
Българският защитник Николай Бодуров ще пристигне днес по обяд в Кипър, за да започне преговори за договор с шампиона АПОЕЛ (Никозия), съобщи БТА.
Бодуров е без отбор от лятото, когато прекрати договора си с английския "Фулъм" и два пъти имаше варианти да заиграе зад граница, но различни причини го спираха.
Най-напред той не успя да постигне споразумение по финансовите параметри с италианския "Пескара", а след това отказа офертата на турския "Генчлербирлиги" заради съображения за сигурност.
Роденият в Благоевград здравеняк игра за последно под наем в датския "Мидтиланд", където беше титуляр във всички мачове през пролетта, но изненадващо този клуб не му предложи нов договор.
Сега той ще направи няколко тренировки с отбора на АПОЕЛ, а след това ще подпише и договор с тима, като в последния момент ще се прецени дали да бъде за една година и половина или за две години и половина. Бодуров има още две оферти и тях ще ги разгледа съобразно развоя на ситуацията в Кипър.
Жълто-сините от Кипър прескочиха груповата фаза на турнира Лига Европа и на 1/16-финалите имат тежък тест с "Атлетик" (Билбао).


description: Съоръжението е поставено на входа на Морската градина във Варна.

title: Безплатна ледена пързалка

maintext:
1/5 снимки в галерията Безплатна ледена пързалка е монтирана и тази година за празниците във Варна. Съоръжението е поставено на входа на Морската градина.
Фотограф: karabastun


title: "Арсенал" оглави Висшата лига след обрат срещу "Стоук"

maintext:
"Арсенал" записа 14-и пореден мач без загуба във Висшата лига
"Арсенал" направи обрат от 0:1 до 3:1 срещу "Стоук сити" и излезе начело във Висшата лига."Артилеристите" събраха 34 точки и се изравниха с "Челси", който в неделя посреща "Уест бромич".Двата лондонски тима имат и еднаква разлика във вкараните и допуснатите голове - 21. Поне до утре обаче отборът на Арсен Венгер ще бъде лидер заради четирите си отбелязани попадения повече - 36 срещу 32."Арсенал" изигра мач с две лица, като през по-голямата част от първото полувреме беше надигран от гостуващия "Стоук". "Грънчарите" създадоха добри ситуации пред Петер Чех и взеха аванс след гол от дузпа на Чарли Адам в 29-ата минута.Наказателният удар беше отсъден за много груб удар с лакът на Гранит Джака в лицето на Джо Алън. Адам се зае с изпълнението и реализира безапелационно в срещуположния ъгъл на този, който си избра Петер Чех.Преди това Шакири и Алън пропуснаха добри положения за "гранчарите", а Уолкът пропиля най-чистата ситуация пред вратата на Лий Грант.След гола на Адам "артилеристите" изпаднаха в трудна ситуация и не се виждаше как ще изравнят до почивката. Марко Арнаутович дори бе близо да удвои аванса на "Стоук", но след като се справи с няколко бранители не успя да нанесе изстрел.В 42-ата минута обаче домакините стигнаха до попадение след чудесна атака, започнала с прекрасен пас на Алексис Санчес към десния фланг за Ектор Белерин. Испанецът, който замени принудително контузилия се Шкодран Мустафи в 25-ата минута, достави перфектно центриране към вратарското поле, където Тио Уолкът изпревари прекия си пазач и прати топката във вратата.След почивката "Арсенал" заигра много по-добре и бързо стигна до обрат след попадение на Месут Йозил в 50-а минута. Германският национал вкара нетипичен гол с глава, след като получи брилянтно подаване от дълбочина от Алекс Окслейд-Чембърлейн и прехвърли вратаря Грант.Четвърт час преди края влезлият като резерва Алекс Иуоби подсигури победата на лондончани. Алексис Санчес нахлу към наказателното поле и беше фаулиран, но се получи отличен авантаж. Иуоби пое топката и хладнокръвно я прати покрай плонжа на Лий Грант."Стоук" имаше една добра възможност да направи заключителните минути по-интригуващи, но Петер Чех се справи с удар с глава отблизо на резервата Питър Крауч."Арсенал" записа трета поредна победа и общо 14-и последователен мач без загуба във Висшата лига. "Стоук" прекъсна серията си от четири поредни гостувания без поражение и заема десетото място в класирането с 19 точки.


description: Потребителска фотогалерия

title: Фотогалерия: Забравената империя

maintext:
1/30 снимки в галерията Територия от 5.5 млн. кв. км, разпростряла се на три континента, с население от 50 млн., покорени 28 народа и държави, и всичко това преди 2 500 години. Историята на древна Персия остава незаслужено в сянката на политически проблеми на днешен Иран, вариращи от международна изолация (доскоро), ядрени преговори и подкрепа на шиитите във войните в Ирак и Сирия.
Най-голямата империя на древността е първият успешен модел на централизирана бюрократична държава с изградена инфраструктура, пощенска и данъчна служба, професионална армия и наложен официален език над всички завоювани територии – политика, която впоследствие ще се прилага в държавното устройство на следващите империи.
На снимката: Останки от двореца на Кир Велики в Пасаргада
Фотограф: it


title: Адриан Андреев - следващата голяма тенис надежда

maintext:
Адриан Андреев е най-младият българин в световната ранглиста на АТП
15-годишният българин работи с парижката академия "Ол ин" от тази година
Форхендът е любимият удар на Андреев, но бекхендът му с две ръце също е много стабилен
Завършва годината с осминфинал на "Ориндж боул", след като преди това игра финал на сингъл и спечели титлата на двойки от турнира "Еди Хер" в САЩ, който се организира от академията на Ник Болетиери.
Наум Санчес. Това лято той решава да направи промяна, а нейната основа е желанието да започва да прави все по-големи крачки към мъжкия тенис.
През 50 от 52-те седмици през годината Адриан е ангажиран с тенис
Не мисли обаче за големите очаквания, които българският тенис има за него. Той е наясно, че много често успешни играчи при юношите не успяват да пробият дори в топ 200. "Искам да тренирам здраво, да играя добър тенис и резултатите ще покажат колко добър могат да стана."
В рубриката "Следвай ги" - част от "Годината" - ви представяме хора, с потенциал, чиито успехи тепърва започват.В тениса всяка изпусната възможност да се усъвършенстваш те отдалечава от целта да бъдеш сред най-добрите. Особено в годините на прехода между юношеския и мъжкия тенис. В този преход навлиза 15-годишният Адриан Андреев, който от доста време е най-успешният български тенисисти на детско-юношеско ниво.От май насам той е най-младият българин в световната ранглиста на АТП, където в момента заема 1759-ото място.Когато това лято Адриан отива в парижката академия "Ол ин" (All in), един от главните ръководители Тиери Асион – бивш играч от топ 100 и понастоящем треньор на световния номер 12 Жо- Вифлред Цонга – казва на младия играч и майка му: "Той трябва да работи много върху физиката. Сега е перфектният момент да дойдете. Ако дойде след две-три години, вече ще е късно."С "Ол Ин" ги свързва мениджърската агенция "Топ файф", с която Андреев подписва през тази година. Тя също е базирана във Франция, но я ръководи българин – Стефан Гюров. Сред най-изявените й клиенти са Eлина Свитолина и Дария Катаскина (№14 и №26 в женската ранглиста).Адриан изкарва пробен период, бързо харесват играта му и му предлагат да започне да се подготвя в парижката академия. Самият той се определя като атакуващ тенисист, а ударът, с който се чувства най-комфортно, е форхендът. Има също добър сервис и стабилен бекхенд с две ръце."Ако искаш да бъдеш добър тенисист, не можеш да разчиташ само на един или два удара, трябва да си добър във всички компоненти", споделя той пред "Дневник".Това, че е определян за следващия български топ тенисист не го успокоява, защото от няколко години мери сили с най-добрите в своята възраст от целия свят и знае колко жестока е конкуренцията в този спорт."Аз не притежавам нещо повече от другите. Те разполагат със същите неща като мен. Най-добър е този, който работи най-здраво и е най-целеустремен", допълва Андреев.Той не е отраснал в спортно семейство. Баща му е тренирал волейбол като юноша, но върху Адриан никога не е имало родителски амбиции да стане спортист. Дори напротив, Адриан сам избира тениса, когато е на пет години. "В продължение на един месец ежедневно ме умоляваше да го заведа на тенис. Беше толкова упорит в желанието си, че накрая се съгласих", разказва майка му Мариана."Aко не е беше тенисът, най-вероятно щях да се занимавам с някакъв друг спорт", споделя Адриан, който обича също да играе баскетбол и футбол.Още в началото проличава, че той има талант за тенис. Винаги е тренирал много отдадено и това му носи успехи дори при по-големите. И досега българският тенисист изпреварва с една година повечето си връстници сред младите.На десет той вече печели голяма част от турнирите в България, на 11 години постига и първия си голям международен успех - в турнир от календара на Тенис Европа в Рим при 12-годишните. Същият турнир като дете е печелил и неговият любим тенисист – Роджър Федерер.Няма обаче тенисист, на когото младият българин да иска да подражава на корта. Често чува да бъде наричан и новия Григор Димитров. Подобни сравнения го ласкатят, но не смята, че двамата си приличат, а и като стил на играта също се различават."А ако не обичаш тениса и спорта като цяло, няма как да се занимаваш с него. Един играч започва да тренира на 5-6 години и кариерата му продължава до 35-36 г. Целогодишно си по турнири, тренираш всеки ден, няма много разнообразие и не ти остава много свободно време. Няма много интересни неща. Така че трябва да се обичаш това, което правиш, за да си амбициран през цялото време да побеждаваш и да ставаш все по-добър."А желанието му да се развива се вижда на корта. През 2013 г. той започва редовно да достига заключителни фази на големите международни турнири при децата и често се връща с титли от чужбина както на сингъл, така и на двойки.Миналата година, когато беше на 14, Андреев спечели златен медал от младежкия олимпийски фестивал в Тбилиси. Младежкият олимпийски фестивал е еквивалент на олимпийските игри с горна възрастова граница до 15 години. На финала той отново победи по-голям противник, който заемаше 88-ото място при 18-годишните.Тогава Адриан тренираше в Испания под ръководството на месния специалистПрез септември за пръв път участва в турнир на АТП. Българинът се включи в квалификациите в Метц, където в първия кръг се изправи срещу германския ветеран Михаел Берер, който е достигал №42 в света, а тогава заемаше 122-ото място. Българинът печели пет гейма и губи с 3:6, 2:6. Споделя, че опитът и преживяването да се изправи срещу такъв играч са страхотни.В края на същия месец дойде и едно от най-силните му представяния - в младежката купа "Дейвис" , където България беше в група с четири континентални шампиони - Китай, Мароко и Аржентина, и бе много близо до участие в полуфиналите След едва втората седмица в годината, в която си е позволил да се откъсне за малко от тениса, eВ началото - с повече игра, но скоро идват тежките физически натоварвания, характерни за паузата между сезоните. Той е от младите играчи, които харесват работата във фитнес залата. "Много повече ми допада, отколкото бягането. В Испания тичахме по 10 км, докато сега това го няма във Франция."През 2017 г. Адриан ще участва в максимално позволените за възрастта му 15 от юношеските турнири на ITF, но сега ще се насочи и по-активно към мъжките надпревари от сериите "Фючърс". В близко бъдеще голямата му цел е да стигне до младежките турнири от Големия шлем.Още оценки, коментари, истории и фоторазкази - четете в "Годината" тук


description: Ако Плевнелиев беше съставил служебно правителство, нямаше да има никаква разлика. Троловете пак щяха да лаят - защо съставя безсмислено правителство? Те са ту защитници на конституцията, ту на здравия разум, ту на гравитацията, ту на "Лудогорец", атомната енергия и червените кръвни телца. Стига това да им отговаря на основната цел - да се плюва с пълна мощ по либералната демокрация,

title: Статус на деня: Ако Плевнелиев беше съставил служебно правителство, троловете пак щяха да лаят

maintext:
Тролската маса, точно както ислямските фундаменталисти, иска максимално, истерично изостряне на конфликта, максимално втвърдяване на тона, фашизиране на метафорите. В това виждат своето достойнство. Те дишат омраза.
Не им играйте по гайдата. Освен в редки случаи, с персонални обиди, към персонални тролове, поименно, поради конкретни чудовищни глупости.
Питате защо? Ето защо. Питали Соломон - да отговаряме ли на глупаците според глупостта им. Той отвърнал: Писано е - не отговаряй на глупаците според глупостта им. Но аз ви казвам - понякога го правете, за да не се почувстват много мъдри."


description: Българката даде време 1:02.27 минути при първото си спускане и така беше включена в листата за четвъртфиналите. В своята серия там завърши трета

title: Александра Жекова започна сезона с десето място

maintext:
Александра Жекова отпадна в четвътфиналите
[LAP.bg]
Александра Жекова се класира десета в дисциплината бордъркрос на старта от Световната купа по сноуборд в Монтафон (Австрия).
Българката даде време 1:02.27 минути при първото си спускане и така беше включена в листата за четвъртфиналите. В последната сесия тя завърши на трето място зад австралийката Бел Брокхоф и рускинята Кристина Пол.
Брокхоф се класира с второ място за големия финал, който в крайна сметка успя и да спечели.
Втора остана французойката Клоуи Треспьош, а зад тях завършиха метирикратната златна медалистка от световни първенства Линдзи Джакобелис от САЩ и французойката Нели Локоз.


title: Съдът нареди да се преброят бюлетините от референдума

maintext:
Фотограф: Георги Кожухаров
Върховният административен съд (ВАС) даде ход на второто дело, заведено от Слави Трифонов за оспорване на резултатите от референдума на 6 ноември. Това потвърдиха от съда пред "Дневник". Жалбата е подадена срещу обявените от Централната избирателна комисия (ЦИК) резултати.Съдът остави без разглеждане първата жалба, защото не бе подадена от инициативния комитет, организирал подписката за провеждането на референдума - както изисква законът, а от комитета, регистриран за агитация в разяснителната кампания с позиции "да" в подкрепа на всички въпроси. Освен това с първата жалба не се оспорва решението на ЦИК за обявяването на резултатите от допитването, а предходно решение, което самостоятелно е необжалваемо.От "Шоуто на Слави" обаче обжалваха определението на съда за оставяне на жалбата им без разглеждане през 5-членен състав на ВАС. По тази причина делото по втората жалба от "правилния" комитет срещу "правилното" решение на ЦИК бе спряно, докато приключи производството по първата жалба.Повече за двете жалби и за това как жалба на Слави Трифонов забави жалба на Слави Трифонов четете тук След като е премахната пречката пред второто дело, днес съдът е дал ход и на втората жалба.ВАС е допуснал съдебна математико-статистическа експертиза, която следва да се запознае с материалите по делото и протоколите на секционните избирателни комисии, сканирани в сайта на ЦИК. Експертите трябва да се произнесат до 10 дни.Освен това съдът е постановил да се извърши повторно преброяване на бюлетините в посочени от Трифонов 44 секции и да установи има ли грешки и какви в протоколите с резултатите.


description: Още снимки на редки автомобили от "Петерсен мюзиъм" - Лос Анджелис

title: Редки ретро автомобили (част II)


title: "Лайпциг" продължи на скорост и се върна на върха в Бундеслигата

maintext:
Водачът в Бундеслигата спечели с 2:1 срещу "Шалке"
Чудото "Лайпциг" продължи да действа в Бундеслигата. Водачът в германското първенство спечели с 2:1 срещу "Шалке".След като временно беше изместен от шампиона "Байерн", отборът взе осмата си поредна победа и се върна на върха. Съставът вече има 33 точки и е с три пред баварците. "Шалке" е осми със 17.Срещата започна отлично за "Лайпциг". Секунди след първия сигнал домакините получиха дузпа, която Тимо Вернер изпълни точно. В петата минута Юсуф Поулсен пропусна да удвои преднината на отбора си."Шалке" изравни в 31-ата минута, когато Сеад Колашинац се оказа на правилното място и вкара спасена от Петер Гулаши топка.Малко преди почивката двата състава си размениха по една опасност, но без да се стига до нови голове.В началото на втората част Колашинац си вкара автогол, който се оказа решаващ за изхода на мача. Той прати с глава топката във вратата си след центриране от фаул.В средата на полувремето Вернер пропусна две възможности да вкара трети гол за "Лайпциг". Отборът му остава единственият без загуба в Бундеслигата.


description: Двубоят е от изминалия 17-и кръг в Първа професионална лига. Първоначално той беше отложен за 17 декември, но ще се играе два месеца по-късно.

title: Мачът на "Лудогорец" с "Монтана" остана за следващата година след ново отлагане

maintext:
Последната информация е, че мачът ще е на 12 февруари 2017 г.
[LAP.bg]
Мачът между "Монтана" и "Лудогорец" беше отложен за втори път. Според новото решение срещата ще се играе на 12 февруари 2017 г.Двубоят е от изминалия 17-и кръг в Първа професионална лига. Първоначално той беше отложен за 17 декември.От спортно-техническата комисия към БФС посочиха, че промяната е направена със съгласието на двата клуба, както и на "Футбол про медия" и "Нова броудкастинг груп".Това е втория отложен мач на "Лудогорец" през сезона заради участието на отбора в Шампионската лига. Другият беше мачът от първия кръг с "Берое", който разградчани наскоро спечелиха.


title: Левандовски удължи договора си с "Байерн" до 2021 година

maintext:
Полският нападател вече има 86 гола във всички турнири с екипа на баварците
Звездата на "Байерн" (Мюнхен) Роберт Левандовски удължи договора си с клуба до 2021 година, обявиха от ръководството му днес.Полският нападател се присъедини към баварците от "Борусия" (Дортмунд) през 2014 г. с договор за пет години и вече има 86 гола в 126 мача с екипа на тима от Мюнхен."Щастлив съм, че преговорите бяха успешни и се стигна до бърз резултат. Това означава, че ще остана тук още няколко години. С клуба имаме големи цели и смятам да ги изпълним", коментира Левандовски при подписването на новия си договор."Радвам се, че успяхме да се обвържем за дълго с един от най-добрите централни нападатели в света. Гарантирахме си, че още един класен играч ще остане с нас, което няма как да не означава, че ще гоним всички трофеи в близките години", коментира изпълнителният директор на "Байерн" Карл-Хайнц Румениге.Преди две седмици баварците преподписаха и с друг от основните си играчи - Франк Рибери.


description: До протеста на близо 30-те управители и служители на фирми се е стигнало, след като по-големи фирми са ги наемали като подизпълнители по различни общински проекти, но не им изплащат договорените суми.

title: Фирми подизпълнители си поискаха парите с протест пред Народното събрание

maintext:
Постери от протеста на собственици и служители на фирми подизпълнители пред Народното събрание.
Фотограф: Веселин Николов
24 млн. лв., като е спечелена от обединението "ГБС - Хисаря", в което влизат фирмата "ГБС - Тонзос" и акционерно дружество "Главболгарстрой".
Според протестиращите спечелилото обединение е наело като подизпълнител фирмата "Интерфреш" ЕООД, която пък е наемала други по-малки фирми за изпълнението на проекта. От
17 млн. лв. се печели от "Понстройинженеринг". Според протестиращите победителят е наел за подизпълнител бургаската "М енд С бетон". Тя също наема редица фирми за реалното извършване на дейностите, на които не плаща.
Протестиращите обясниха, че в резултат на това не са получили пари за извършените от тях дейности и са изправени пред фалит.
Неизплатени суми за извършена работа, фалити, съкращения на работниците бяха част от причините управители и служители на строителни фирми да излязат на протест пред Народното събрание днес. В него се включиха близо 30 управители и служители на компании от бранша, които са били подизпълнители на големи фирми по различни общински проекти, но не са получили договорените суми.Проектите са основно за подмяна на водопроводни мрежи и санираните в общини от цялата страна сгради. Сред фирмите, които не изплащат задълженията си към подизпълнителите, бяха споменати "Водстрой 98", "Понстройинженеринг", "Главболгарстрой", "Кристална вода" и други.Задълженията към повечето от подизпълнителите, които реално са извършили дейностите, са от близките 2 години. Сумите са между 90 хил. и 1 млн. лв. Представителите на малките фирми подизпълнители обясниха пред "Дневник", че са били наети да извършат реалната строителна дейност със свои работници и техника. Те били наемани от други фирми, които са се явявали като подизпълнители на едни от най-големите имена в строителството.Такъв например е случая с подмяната на водопроводната мрежа в община Хисаря. Поръчката е възложена през 2013 г. и е за малко надобявлението на обществената поръчка става ясно, че изпълнителят няма право да ползва подизпълнители. Именно "Интерфреш" не е изплащала задълженията към наетите от нея фирми.Същият случай се е повторил във Враца, където обществена поръчка за подмяна на водопроводна мрежа за малко над